Natrio laurilsulfato skeletinė formulė
Molekulės modelis
Kristalinės struktūros modelis
**Natrio laurilsulfatas**, arba **natrio dodecilsulfatas** (angl. *sodium laurilsulfate, sodium dodecyl sulfate*; C12H25SO4Na) – amfolitinis organinis junginys, naudojamas buitiniuose plovikliuose, šampūnuose, dantų pastoje kosmetinėms putoms susidaryti.

Naudojimas
----------

Labai aktyvi paviršinio veikimo medžiaga, skirta riebalų, sukietėjusių nuosėdų šalinimui. Aukštos koncentracijos naudojama grindų, automobilių plovimui; mažai koncentruota – dantų pastai, šampūnams, skutimosi, kosmetinėms vonios putoms gaminti. Pasižymi dideliu putojimu.

Natrio laurilsulfatas neseniai pradėtas naudoti kaip katalizatorius dujų ir metano hidratų susidarymo reakcijose, kurias, remiantis paskutiniais tyrimais, pagreitina iki 700 kartų.

Pasižymi plėtriosiomis savybėmis, todėl dedamas į klizmas kaip laisvinamoji medžiaga nuo vidurių užkietėjimo. Natrio laurilsulfato yra aspirine ir kai kuriuose kituose tirpiuose vandenyje vaistuose.

Šis junginys taip pat naudojamas poliakrilamidozolių elektroforezėje DNR išskyrimo metu denatūruojant baltymus. Jis nutraukia tarp baltymų esančius ne kovalentinius ryšius ir suardo bendrą molekulės struktūrą.

Šiuo metu patvirtinta, kad natrio laurilsulfatas nėra pavojinga sveikatai kancerogeninė medžiaga, tačiau kurį laiką pasaulio spauda rašė apie tai, kaip šampūnus gaminančioje bendrovėje dirbančiu mokslininku pasivadinęs anonimas elektroniniu paštu išplatino laiškus, kuriuose teigė, jog ši medžiaga ilgainiui sukelia negrįžtamų pokyčių. Įrodyta, kad:

* pavieniais atvejais natrio laurilsulfatas sukelia neurodermatitą, blogina odos būklę;

* vartojant dantų pastą, kurioje yra šios medžiagos, sudirginama gleivinė, burnoje gali atsirasti opų;

* natrio laurilsulfatas dirgina odą, paaugliams ir jaunesniems nei 24 metų žmonėms gali sukelti iki kelių valandų trunkančius bėrimus. Bandymų su gyvūnais metu nustatyti, odos ir akių srities išbėrimai.

2007 m. Nacionalinė pramoninių chemikalų stebėjimo ir reguliavimo taryba prie Australijos vyriausybės atliko išsamų tyrimą, kurio metu nustatyta natrio laurilsulfato kilmė, remiantis įvairių valstybių šaltiniais ištirta ir aprašyta jo gamyba, naudojimas ir poveikis žmogui; ataskaitoje taip pat pateikti apytiksliai duomenys apie šios medžiagos panaudojimą šampūnų gamyboje ir išleidžiamų į rinką atitinkamų produktų kiekį.

Gavimas
-------

Natrio laurilsulfato molekulės fragmentas
Reaguojant dodekanoliui (laurioliui) ir sieros rūgščiai, susidaro vandenilio laurilsulfatas – ypač stipri ir pavojinga rūgštis; ji vėliau neutralizuojama natrio karbonatu – gaunamas dabartinis junginys. Savo ruožtu dodekanolis paprastai gaunamas iš kokosų arba palmių aliejų hidrolizės būdu išlaisvinant riebalų rūgštis, kurios redukuojamos iki šio alkoholio.

Šaltiniai
---------

1. ↑  Watanabe, K. Imai, S. Mori, Y. H. Chemical Engineering Science. Surfactant effects on hydrate formation in an unstirred gas/liquid system: An experimental study using HFC-32 and sodium dodecyl sulfate. 4846–4857 psl. 2005 m. rugsėjis.
2. ↑  *Journal of the American College of Toxicology*. CIR publication: Final Report on the Safety Assessment of Sodium Lauryl Sulfate and Ammonium Lauryl Sulfate, vol. 2, 127-181 psl. 1983 m.
3. 1 2  Australian Government. Department of Health and Ageing Archyvuota kopija 2009-04-19 iš Wayback Machine projekto.. Existing Chemicals Information Sheet, 2003 m. balandžio 1 d.
4. ↑  Agner, T. Acta Derm. Venereo (1). Susceptibility of atopic dermatitis patients to irritant dermatitis caused by sodium lauryl sulphate, vol. 71, 296–300 psl. 1991 m.
5. ↑  Nassif, A. Chan, S. C. Storrs, F. J. Hanifin, J. M. Arch Dermatol. Abnormal skin irritancy in atopic dermatitis and in atopy without dermatitis, vol. 130, 1402–1407 psl. 1994 m. lapkritis.
6. ↑  Löffler, H. Effendy, I. Contact Derm. Skin susceptibility of atopic individuals, vol. 40, 239–242 psl. 1999 m. gegužė.
7. ↑  Straipsnio vertimas - apie dantų pastos žalą sveikatai Archyvuota kopija 2016-09-09 iš Wayback Machine projekto..
8. ↑  Herlofson, B. Barkvoll, P. Acta Odontol Scand Archyvuota kopija 2008-12-17 iš Wayback Machine projekto.. Sodium lauryl sulfate and recurrent aphthous ulcers. A preliminary study, vol. 52, 257–259 psl. 1994 m.
9. ↑  Chahine, L. Sempson, N. Wagoner, C. Compend Contin Educ Dent. The effect of sodium lauryl sulfate on recurrent aphthous ulcers: a clinical study, vol. 18, 1238–1240 psl. 1997 m. gruodis.
10. ↑  Herlofson, B. B. Barkvoll, P. Acta Odontol. Scand. The effect of two toothpaste detergents on the frequency of recurrent aphthous ulcers, vol. 54, 150–153 psl. 1996 m. birželis.
11. ↑  Marrakchi, S. Maibach, H. I. Skin Pharmacol Physiol. Sodium lauryl sulfate-induced irritation in the human face: regional and age-related differences, vol. 19, 177–180 psl. 2006 m.
12. ↑  Chemical Land21. SODIUM LAURYL SULFATE.